CELEX: 22007D0021
Language: bg
Date: 2007-04-27 00:00:00
Title: Решение на Съвместния комитет на ЕИП № 21/2007 от 27 април 2007 година за изменение на приложение IX Финансови услуги към Споразумението за ЕИП

9.8.2007   
            
            
               BG
            
            
               Официален вестник на Европейския съюз
            
            
               L 209/38
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 21/2007
   от 27 април 2007 година
   за изменение на приложение IX „Финансови услуги“ към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „споразумението“, и по-специално член 98 от него,
   като има предвид, че:
   
               (1)
            
            
               Приложение IX към споразумението бе изменено с Решение № 152/2006 на Съвместния комитет на ЕИП от 8 декември 2006 г. (1)
               
            
         
               (2)
            
            
               Директива 2006/73/ЕО на Комисията от 10 август 2006 г. за прилагане на Директива 2004/39/ЕО на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива (2) следва да бъде включена в споразумението.
            
         
               (3)
            
            
               Регламент (ЕО) № 1287/2006 на Комисията от 10 август 2006 г. за прилагане на Директива 2004/39/ЕО на Европейския парламент и на Съвета относно задълженията за водене на регистри за инвестиционните посредници, за отчитането на сделките, прозрачността на пазара, допускането на финансови инструменти за търгуване, както и за определените понятия за целите на посочената директива (3) следва да бъде включен в споразумението,
            
         РЕШИ:
   Член 1
   След точка 30ваа (Директива 93/22/ЕИО на Съвета) от приложение IX към споразумението се добавят следните точки:
   
      
                  „30ваб.
               
               
                  
                     32006 L 0073: Директива 2006/73/ЕО на Комисията от 10 август 2006 г. за прилагане на Директива 2004/39/ЕО на Европейския парламент и на Съвета по отношение на организационните изисквания и условията за извършване на дейност от инвестиционни посредници и за даването на определения за целите на посочената директива (ОВ L 241, 2.9.2006 г., стр. 26).
               
            
                  30вав.
               
               
                  
                     32006 R 1287: Регламент (ЕО) № 1287/2006 на Комисията от 10 август 2006 г. за прилагане на Директива 2004/39/ЕО на Европейския парламент и на Съвета относно задълженията за водене на регистри за инвестиционните посредници, отчитането на сделките, прозрачността на пазара, допускането на финансови инструменти за търгуване, както и за определените понятия за целите на посочената директива (ОВ L 241, 2.9.2006 г., стр. 1).“
               
            
   Член 2
   Текстовете на Директива 2006/73/EО и на Регламент (ЕО) № 1287/2006 на исландски и норвежки език, които ще се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 27 април 2007 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 89, 29.3.2007 г., стр. 24.
   
      (2)  ОВ L 241, 2.9.2006 г., стр. 26.
   
      (3)  ОВ L 241, 2.9.2006 г., стр. 1.
   
      (4)  С отбелязани конституционни изисквания.